ויליאם פוסי סילבה

ויליאם פוסי סילבה (באנגלית: William Posey Silva; 1859–1948) היה צייר אמריקאי של תחילת המאה ה-20 שנודע בזכות נופים שצוירו בסגנון אימפרסיוניסטי לירי. עבודתו קשורה לרנסאנס של צ'ארלסטון ועם מושבת האמנות בכרמל, קליפורניה, שם התגורר במשך שלושים ושש שנים.Edwards, Robert W. (2012). Jennie V. Cannon: The Untold History of the Carmel and Berkeley Art Colonies, Vol. 1. Oakland, Calif.: East Bay Heritage Project. pp. 622–628, 691. 

 ביוגרפיה 
ויליאם פוסי סילבה נולד בסוואנה, ג'ורג'יה, ב-23 באוקטובר 1859. סבו מצד אביו היה מהגר פורטוגלי מהאיים האזוריים. הוא סיים את לימודיו באקדמיית צ'טהאם ב-1875 והמשיך ללמוד הנדסה לזמן קצר באוניברסיטת וירג'יניה בעודו צעיר, הוא ירש את עסקי הקרמיקה המשגשגים של אביו, אותם ניהל עד שמכר את העסק ב-1906.Bonner, Judith H., and Estill Curtis Pennington, eds. "Silva, William Posey." The New Encyclopedia of Southern Culture: Volume 21: Art and Architecture. University of North Carolina Press, 2013, pp. 423-24. הוא התחתן עם קרוליין ווקר ביצ'ר ונולד לו בן, אבוט, שהצטרף לשירות היערות.Yale University. Dept. of Forestry. Biographical Record of the Graduates and Former Students of the Yale Forest School. Yale University, School of Forestry, 1913, p. 230.

סילבה התעניין בציור במשך שנים רבות, וכמה מהבדים המוקדמים ביותר שלו הם מג'ורג'יה - החוף והרי טנסי. בין 1900 ל-1905, הוא בילה את הקיץ בלימודי קומפוזיציה אצל ארתור וסלי דאו באיפסוויץ', מסצ'וסטס ב-1907 הוא נסע לפריז כדי ללמוד אמנות באקדמיה ז'וליאן בהדרכת ז'אן פול לורן והנרי רויר, הוא צייר גם בוונציה ובספרד. ב-1908 שלוש מיצירותיו התקבלו בסלון ד'אוטום של פריז. תערוכת היחיד הראשונה שלו הייתה בגלריה האופנתית ז'ורז' פטיט בשנת 1909.Pennington, Estill Curtis, and Martha R. Severens. Scenic Impressions: Southern Interpretations from the Johnson Collection. University of South Carolina Press, 2015. לאחר הציג תערוכות נוספות באירופה.

כשחזר לארצות הברית ב-1910, הקים לראשונה אולפנים בצ'טנוגה, טנסי, וושינגטון הבירה. ובילה חלק ניכר משלוש השנים הבאות בנסיעות ברחבי הדרום, בחיפוש אחר אתרי ציור והציג גם את עבודותיו. נסיעות הציור האלה לקחו אותו לניו אורלינס, לואיזיאנה; צ'ארלסטון, דרום קרוליינה; וחוף מפרץ מיסיסיפיBlack, Patti Carr. Art in Mississippi, 1720-1980. University Press of Mississippi, 1998, pp. 181-82. במהלך תקופה זו החל לפתח מוניטין בסגנון של אימפרסיוניזם לירי. ליד צ'ארלסטון, מטעי מגנוליה וגני מגנוליה סיפקו את ההשראה לסדרת הציורים שלו בשם "גן החלומות". בשנת 1910, הוא ערך תערוכת יחיד בגלריה לאמנות ג'יבס (כעת מוזיאון ג'יבס) בצ'ארלסטון, אחד המקומות המרכזיים הקשורים לרנסאנס של צ'ארלסטון בווושינגטון די. סי. הוא הצטרף לאגודת האמנים המקומית והציג בכמה גלריות לאמנות 1910–1913 הוא הפך לחבר מציג במועדון סלמגונדי בניו יורק, האקדמיה לאמנויות יפות של פנסילבניה ובמועדוני צבעי המים בשיקגו ובניו יורק.

ב-1911 רכש סילבה נכס בכרמל על הים, קליפורניה, והקים סטודיו לעונת הקיץ; שנה לאחר מכן הוא ומשפחתו קנו שם בית. אף שלא הציג ב-1915 בתערוכת פנמה-פסיפיק הבינלאומית של סן פרנסיסקו, הוא זכה במדליות כסף בתערוכת פנמה-קליפורניה בסן דייגו.

ציוריו הוצגו לעיתים קרובות במיוחד בדרום קליפורניה, בתערוכות קבוצתיות ותערוכות יחיד. הוא היה חבר מציג במועדון האמנויות והמלאכה בכרמל בין השנים 1913 עד 1923 ונהג להציג באגודה לאמנות כרמל בין השנים 1939 ו-1947. הוא ואשתו היו פעילים חברתית בכרמל שם עזר לצבוע תפאורות לתיאטרון, שירת בוועדת הכבאות, נקט בצעדים משפטיים לשימור העצים העתיקים של העיירה, ועוד פעיליות שונות.

במהלך שנותיו בקליפורניה, סילבה המשיך להציג את יצירותיו הן בתערוכות בינלאומיות והן ברמה הלאומית, וחזר לעיתים קרובות לדרום כדי לצייר את קרולינה. בשנת 1922 חזרו סילבה ואשתו לצרפת, שם הציג ארבעה ציורים וקיבל ציון מכובד.San Francisco Chronicle, 21 May 1922, p. 6-D. הוא תרם בין 1926 ל-1942 לתערוכות האמנות הלאומית היוקרתית בספרינגוויל, יוטה, שם הוא זכה במדליות ב-1927 וב-1929.

ציוריו של סילבה זכו בפרסים רבים, כולל מדליית כסף בתערוכת האפלצ'ים בנוקסוויל, טנסי (1910) ופרס שני ביריד מדינת קליפורניה (1920). הוא השתתף בתערוכה הבינלאומית של שער הזהב (1939).

עבודתו נמצאת באוספים של מוזיאון יוסטון (טקסס), גלריית לוקסמבורג (צרפת), מוזיאון רוס ממוריאל (קנדה), מוזיאון ניו אורלינס לאמנות, מוזיאון אוגדן לאמנות דרום (ניו אורלינס), אוסף ג'ונסון (דרום קרולינה), ומוזיאון גיבס, בין היתר.

ויליאם סילבה נפטר בכרמל ב-10 בפברואר 1948.

 גלריה 

 קישורים חיצוניים 

 הערות שוליים 

קטגוריה:אמריקאים ילידי ג'ורג'יה
קטגוריה:סוואנה: אישים
קטגוריה:ציירים אמריקאים
קטגוריה:אמריקאים שנולדו ב-1859
קטגוריה:אמריקאים שנפטרו ב-1948